આ મહિનાના પ્રારંભિક સમપ્તાહામાં આપ વિજાતીય પાત્રોને આકર્ષી શકશો. પ્રેમસંબંધો માટે સાનુકૂળતા રહેશે. મુલાકાતો, ડેટિંગ, વોટ્સએપ-ફેસબુક અને ટ્વીટર જેવા સોશિયલ મીડિયાના માધ્યમોથી સતત કમ્યુનિકેશન અને કેન્ડલ લાઈટ ડીનર જેવા પ્રસંગોની શક્યતા ઘણી વધારે છે. સંતાન ઈચ્છુક જાતકો માટે આશાનું કિરણ દેખાય છે. સંતાનોના ખર્ચમાં વધારો થાય. વિદ્યાર્થીઓને ઈતરપ્રવૃત્તિઓમાં રુચિ વધશે માટે તેના કારણે સામાન્ય અભ્યાસ પર વિપરિત અસર ન પડે તેનું ધ્યાન રાખવું. મોસાળથી કોઈ સારા સમાચારની પ્રાપ્તિ થાય. કોર્ટ કચેરીના કામકાજમાં પ્રગતિ જણાય. નોકર ચાકરનું સુખ મધ્યમ પ્રાપ્ત થાય. મહિનાના પાછલા ચરણમાં પ્રેમસંબંધોમાં અહં અને તમારી વર્ચસ્વની ભાવના વધશે જેથી તણાવ આવી શકે. કામકાજમાં વ્યસ્તતાના કારણે તમે પ્રિયપાત્રને ઓછો સમય આપી શકશો. નોકરી વ્યવસાયમાં થોડી તકલીફો થતી જણાય. આપના સહકર્મચારી આપના કામમાં હસ્તક્ષેપ કરે. તેના કારણે તમારું કામ બગડતું જણાય. આપને આ સમય ખાસ સાચવવાનો રહે કારણ કે, તમારા સાથીદારોના કારણે તમે કોઈ ખોટા વિવાદમાં ફસાઈ જાવ તેવી શક્યતા રહે. સ્વાસ્થ્યમાં પણ તમારે વધુ કાળજી લેવી પડશે જેમાં ખાસ કરીને ત્વચાની સમસ્યા, એલર્જી અને ગુપ્તભાગોની સમસ્યા વધી શકે છે. મહિલાઓને ગર્ભાધાન સંબંધિત પ્રશ્નો પણ ઉભા થઈ શકે છે.